open-index/open-wikipedia-markdown huggingface dataset:
आदित्य (टोकामैक)

**आदित्य** (ADITYA) भारत के प्लाज्मा अनुसंधान संस्थान द्वारा विकसित मध्यम आकार का टोकामैक है।

## वैशिष्ट्य
* दीर्घत्रिया : 0.75 मी
* लघुत्रिज्या : 0.25 मीटर
* अधिकतम चुम्बकीय क्षेत्र : 1.2 टेसला
* प्लाज्मा धारा Ip : लगभग 30 kA, अवधि ~25 मिलीसेकेण्ड
* केन्द्रीय एलेक्ट्रॉन तापमान : लगभग 100 eV 
* कोर प्लाज्मा घनत्व : लगभग 1019 m-3

## बाहरी कड़ियाँ
* सूरज को 'कैद' करने का बक्सा बनाएगा भारत
* Institute for Plasma Research Projects
* The ADITYA Tokamak homepage 
* Brazilian Journal of Physics SST and ADITYA Tokamak Research in India

श्रेणी:संलयन रिएक्टर
श्रेणी:टोकामैक
बेने इज़राइल

**बेने इज़राइल** (इब्रानी: בני ישראל; मतलब "इज़राइल के पुत्र") यहूदियों का एक समूह है जो उन्नीसवीं सदी में कोंकण क्षेत्र के गाँवों में से निकलकर पास के भारतीय शहरों में जाके बस गए थे। आम तौर पर इन्होंने मुंबई को अपना घर बनाया लेकिन कई पुणे और अहमदाबाद जैसे नज़दीकी शहरों में भी जाके बस गए थे। इस बड़े उत्प्रवास से पहले बेने इज़राइल भारतीय उपमहाद्वीप के यहूदियों की सबसे बड़ी शाखा थी। इनकी मूल भाषा मराठी है। ज़्यादातर बेने इज़राइल अब इज़राइल के लिए पलायन कर चुके हैं।

## सन्दर्भ

श्रेणी:भारतीय यहूदी
श्रेणी:भारत में यहूदी धर्म
श्रेणी:यहूदी जातीय समूह
गनोगा झील

**गनोगा झील** संयुक्त राज्य अमेरिका के पेन्सिलवेनिया में एक प्राकृतिक झील है। इसे **रॉबिन्सन झील** के नाम से भी जाना जाता है। १९वीं शताब्दी तक यह तालाब के रूप में जाना जाता था। १८५० के दशक में रिकेट्स परिवार ने इसे खरीद लिया।
रिकेट्स ने १८५२ या १८५५ में झील के किनारे पर एक पत्थर का घर बनाया जो आगे चलकर शिकार लॉज और मधुशाला के रूप में विकसित हुआ।

## स्वरूप
thumb|left|गनोगा झील
यह झील एलेघेनी पठार पर +२२६० फुट (६९० मीटर) की ऊंचाई पर स्थित है। यह लंबा संकीर्ण अंडाकार झील है। १९१७ में पेंसिल्वेनिया जल संसाधन इन्वेंटरी रिपोर्ट के अनुसार, अपने सबसे बड़े रूप में यह झील ३७२० (+११३० मीटर) से १०२५ फीट (०.७०५ मील या १.१३५ किलोमीटर) फीट (मीटर ३१२) तक विस्तृत और १३ फीट (४.० मीटर) (अधिकतम गहरा) से १० फीट (३.० मीटरतक औसतन गहरा होता है। इस झील]] का जल निकासी बेसिन १.५ वर्ग मील (३.९ का एक क्षेत्र है।) किलोमीटर है और इसकी क्षमता ३७३ एकड़ फीट (४६०.००० एम ३) (१२१,५००,००० अमेरिकी गैलन या ४५९,९००,००० लीटर है, १०१,२००,००० शाही गैलन)।

## इतिहास

## सन्दर्भ


श्रेणी:संयुक्त राज्य अमेरिका की झीलें
धमनी विस्फार

300px|right|thumb| (a) सामान्य अवस्था ; (b) तथा (c) धमनी विस्फार 

**धमनीस्फीति** या **धमनी विस्फार** (Aneurism / एन्यूरिज्म) धमनी के स्थानीय उभार को कहते हैं। सामान्य स्थिति में धमनी एक सी नलिकाकार संरचना होती है। जब धमनी की भित्ति कहीं दुर्बल हो जाती है तब वहाँ खिंचाव होता है और धमनी में प्रवाहित रक्त के दाब के कारण उभार उत्पन्न हो जाता है। यही धमनीस्फीति है।

धमनीभित्ति की दुर्बलता के बहुत सामान्य कारण, जन्म से ही विकास में त्रुटि, धमनी भित्ति में चोट या सिफलिस संक्रमण हैं। शरीर की किसी भी धमनी में स्फीति हो सकती है, किंतु बहुतायत से यह महाधमनी (aorta), पादों की प्रमुख धमनियों और मस्तिष्क की धमनियों में होती हुई पाई जाती है।

धमनीस्फीति निकटवर्ती ऊतकों पर दबाव डालती है, जिससे पीड़ा होती है। कभी कभी धमनी फट भी जाती है, जिससे तीव्र रक्तस्राव होता है। धमनीस्फीति के रोगी को रोगस्थल पर पीड़ा होती है। स्फीतिस्थल के आरपार जानेवाली तंत्रिकाओं से पीड़ा फैल भी सकती है। कभी कभी शरीर के तल पर उभार दिखाई पड़ता है।

धमनीस्फीति का संतोषप्रद उपचार कुछ दिन पूर्व तक उपलब्ध नहीं था, पर अब स्फीतिग्रस्त धमनीखंड को काटकर उसके स्थान पर मृत शरीर की धमनी, या नाइलॉन या इसी प्रकार के किसी अन्य पदार्थ की उसी प्रकार की नली का खंड लगाकर इसका उपचार संभव हो गया है।

## परिचय
हृदय से शरीर को रक्त की आपूर्ति करने वाली मुख्य धमनी को 'महाधमनी कहते है। इस धमनी का कोई भाग कभी-कभी किन्हीं कारणो से कमजोर हो जाता है। ऐसे मे रक्त के दबाव के कारण यह कमजोर हिस्सा कभी-कभी गुब्बारे का आकार ले लेता है। इस स्थिति को चिकित्सकीय शब्दावली मे 'धमनीस्फीति' की संज्ञा दी जाती है।

जब यह सूजन सीने के पास स्थित मुख्य धमनी मे होती है, तो इसे 'थोरेसिक एआर्टिक एन्यूरिज्म' कहते है। यदि इसका तत्काल इलाज न किया गया, तो इसके फटने का डर रहता है। इस स्थिति मे ९० से ९९ प्रतिशत तक जान जाने की आशंका रहती है।

### लक्षण
अधिकांश रूप मे इस बीमारी के कोई खास लक्षण प्रकट नही होते। मरीज केवल यही शिकायत करता है कि पेट मे फड़कन-सी हो रही है। इसका सटीक पता करने के लिए कैट स्कैन या अल्ट्रासाउंड किया जाता है।

### किन्हे खतरा है?
यह रोग महिलाओ की अपेक्षा पुरुषो को अधिक होता है। ५५ वर्ष से ज्यादा उम्र वाले व्यक्तियो मे इस रोग के होने की आशंका कुछ ज्यादा ही होती है। इसी तरह जिन लोगो की धमनी मे कड़ापन हो या वे मधुमेह या उच्च रक्तचाप के शिकार हो, उनमे इस रोग की आशंका ज्यादा होती है।

### उपचार
एन्यूरिज्म के उपचार मे अब तक आपरेशन का ही सहारा लिया जाता था। इस आपरेशन को काफी खतरनाक माना जाता है और इसमे पूरा पेट खोलना पड़ता था। इस कारण संक्रमण का अंदेशा बना रहता था। किंतु अब आपरेशन के बगैर भी यह रोग ठीक हो जाता है। इस अत्याधुनिक विधि को 'एंडोवैस्कुलर स्टंट ग्राफ्टिंग' कहते हैं। स्टंट एक विशेष प्रकार की धातु से निर्मित होता है। इसके ऊपर एक आवरण चढ़ा रहता है, जिसे एक विशेष 'कैथेटर' के माध्यम से धमनी के कमजोर हिस्से के अंदर डाला जाता है। परिणामस्वरूप रक्त का बहाव धमनी के कमजोर हिस्से के स्थान पर स्टंट के माध्यम से होने लगता है। इस प्रकार उस स्थान के फटने का डर समाप्त हो जाता है।

## इन्हें भी देखें
*स्टेंट

## बाहरी कड़ियाँ
* Brain Blood Vessel Disorder Help & Info Site
* @neurIST - Integrated Biomedical Informatics for the Management of Cerebral Aneurysms
* Brain aneurysm and percent packing calculator

श्रेणी:रोग
श्रेणी:रक्तवाहिनियों के रोग
निज़ाम-उल-मुल्क आसफजाह

**मीर क़मर-उद-दीन ख़ान सिद्दिक़ी** उर्फ़ ** निजाम-उल-मुल्क आसफजाह I** (२0 अगस्त १६७१- १ जून १७४८) मुग़ल शासक औरंगजेब के बाद के हैदराबाद का प्रसिद्ध निज़ाम था, जिसने आसफ़ जाही राजवंश की नींव रखी। उसने १७२४ में हैदराबाद राज्य की स्थापना की तथा ३१ जुलाई १७२0 से लेकर १ जून १७४८ (मृत्युपर्यंत) तक शासन किया। औरंगज़ेब ने उसे *चिंकिलिच ख़ान* (१६९0-९१)), फ़र्रूख़सियर ने *निज़ाम-उल-मुल्क* (१७१३) तथा मुहम्मद शाह ने *आसफ़जाह* (१७२५)आदि उपाधियाँ प्रदान की। 
250px|right

## आरंभिक जीवन
निज़ाम उल मुल्क आसफ़जाह, ग़ाज़ी उद्दीन ख़ान सिद्दिक़ी फ़िरोज़ जंग प्रथम और उसकी पहली बीवी वज़ीरुन्निसा बेग़म की संतान के तौर पर २0 अगस्त १६७१ को आगरा में पैदा हुआ। आसफ़जाह प्रथम के बचपन का नाम **मीर क़मरुद्दीन ख़ान सिद्दिक़**ी था। उसका नामकरण मुग़ल बादशाह औरंगज़ेब ने किया था।

## राजनीतिक जीवन
१७२0 से २२ तक निज़ामुल मुल्क आसफजाह I ने दक्कन में अपनी स्थिति सुदृढ़ कर ली थी। वह १७२२ से १७२४ तक साम्राज्य का वजीर रहा। सैय्यद बंधुओं को गद्दी से हटाने में भी उन्होंने महत्वपूर्ण भूमिका निभायी थी। उन्हें दक्कन का वायसराय भी कहा गया। बादशाह मुहम्मद शाह के शासन में वज़ीर के काम से तंग आकर दक्कन वापस लौट गया और हैदराबाद राज्य की नींव रखी। उनके मरणोपरांत १७४८ में हैदराबाद दिल्ली शासक के अधीन हो गया।

## युद्ध हाथियों का उपयोग
1730 में मराठा के खिलाफ अभियान के दौरान, निजाम-उल-मुल्क के पास कम से कम 1026 युद्ध हाथी थे, जिनमें से 225 बख्तरबंद थे।
इसके बावजूद भी वह बाजीराव प्रथम पेशवा के नेतृत्व में मराठों से बुरी तरह पराजित हुआ।

## यह भी देखें
* हैदराबाद राज्य
* हैदराबाद के निजाम
* आसफ़ जाही राजवंश

## सन्दर्भ

## बाहरी कड़ियाँ
* Nizams or Asaf Jahis
* The state of Hyderabad was founded by Nizam-ul-Mulk Asaf Jah in 1724
* VOYAGE OF HYDERABAD PART 2

श्रेणी:दक्षिण भारत का इतिहास
श्रेणी:मध्यकालीन भारत का इतिहास
श्रेणी:हैदराबाद के निज़ाम
श्रेणी:आसफ़_जाही_सल्तनत
श्रेणी:1671_में_जन्मे_लोग
धनीराम 'चातृक'

**धनीराम 'चातृक**' (४ अक्टूबर १८७६ – १८ दिसम्बर १९५४) आधुनिक पंजाबी कविता के संस्थापक माने जाते हैं। आपकी कृतियाँ प्राचीन और अर्वाचीन पंजाबी काव्य की कड़ी हैं। आप ही सर्वप्रथम विद्वान्‌ हैं, जिन्हें साहित्यसेवा के उपलक्ष में 75वीं वर्षगाँठ पर 'अभिनंदन ग्रंथ' समर्पित करके सम्मानित किया गया।

## कृतियाँ
चातृक जी की रचनाएँ ये हैं : 
* (1) भर्तृहरि (1905 ई.),
* (2) नल दमयंती (1906 ई.), 
* (3) फुल्लाँ दी टोकरी (?), 
* (4) चंदनवाड़ी (1931 ई.), 
* (5) केसर किआरी (1940 ई.), 
* (6) नवाँ जहान (सन्‌ 1945), 
* (7) सूफीखाना (1950 ई.), 
* (8) नूरजहाँ बादशाह बेगुम (सन्‌ 1953)।

अंतिम रचना सन्‌ 1954 में उर्दू लिपि में प्रकाशित हुई थी। शेष सभी गुरुमुखी लिपि और पंजाबी भाषा में हैं। मुहावरेदार ठेठ पंजाबी का ही इन्होंने व्यवहार किया है। इनकी प्रारंभिक कविताओं पर तो आध्यात्मिक और पौराणिक विचारधारा की गहरी छाप थी। किंतु कालांतर में इनकी काव्यप्रतिभा यथार्थवाद की ओर उन्मुख हुई। इनके यथार्थवाद में वैज्ञानिक सूझ बूझ के स्थान पर निजी अनुभवों का प्राबल्य है। यथार्थवाद के नाम पर वे समाज का नग्न घिनौना चित्र प्रस्तुत नहीं करते, वरन्‌ नियंत्रित दृष्टिकोण रखकर शिक्षाप्रद संदेश भी देते हैं। उनकी कविताओं में सूफीवाद के दर्शन भी होते हैं, पर सैद्धांतिक विवेचन की अभिलाषा के अभाव के कारण वे स्थल गूढ़ातिगूढ़ नहीं हो पाए हैं। धार्मिक क्षेत्र में वे समन्वयवादी प्रतीत होते हैं। उनके हलके फुलके गीतों में व्यक्तिगत प्रेम की अभिव्यक्ति भी हुई हैं, किंतु उसमें लाज और शर्म की सीमाओं का बंधन विद्यमान है। स्वाधीन भारत की समस्याएँ, देश और समाज में उन्नत और अवनत पक्ष 'सूफीखाना' में भली प्रकार चित्रित हुए हैं। विषयों की बहुविधता और छंदवैविध्य (विशेषत: बैंत, दोहरा, कोरड़ा) इनकी काव्यगत विशेषताएँ हैं।

## सन्दर्भ ग्रन्थ
* पिं. तेजा सिंह : साहित्त दर्शन; 
* डॉ॰ मोहनसिंह : आधुनिक पंजाबी कविता; 
* पंजाबी साहित्त दा इतिहास- आधुनिक काल (भाषा विभाग, पंजाब, पटियाला, सन्‌ 1963)

## बाहरी कड़ियाँ
* 'मेले विच्च जट्ट' कविता (ApnaOrg.Com)

श्रेणी:पंजाबी साहित्यकार
श्रेणी:पंजाबी कवि
श्रेणी:पंजाबी भाषा के कवि
ब्रिटिश अंग्रेज़ी

**ब्रिटिश अंग्रेज़ी** एक व्यापक शब्दावली है जिसका इस्तेमाल यूनाइटेड किंगडम में प्रयोग में लाए जाने वाले अंग्रेज़ी भाषा के विभिन्न प्रकारों को अन्य स्थानों के प्रकारों से अलग करने में किया जाता है। *ऑक्सफोर्ड इंग्लिश डिक्शनरी* के अनुसार ब्रिटिश द्वीप समूह में प्रयोग में लाए जाने वाले अंग्रेज़ी के स्वरूप विशेषकर ग्रेट ब्रिटेन में इस्तेमाल होने वाले अंग्रेज़ी के प्रकार को
ब्रिटिश अंग्रेज़ी कहा जाता है। ब्रिटीश साम्राज्य ने ब्रिटिश अंग्रेज़ी के लिखित स्वरूप को विश्व भर में फ़ैलाने का काम किया था। दक्षिणी अफ़्रीका, भारत, ऑस्ट्रेलिया, न्यूजीलैंड, आदि राष्ट्रमंडल राष्ट्रों में इस्तेमाल होने वाली अंग्रेज़ी लिखने में ब्रिटीश अंग्रेज़ी से ही प्रभावित है।

## सन्दर्भ

श्रेणी:अंग्रेज़ी भाषा
श्रेणी:यूनाइटेड किंगडम की भाषाएँ
गुरुत्वजनित त्वरण

**गुरुत्वजनित त्वरण** या **गुरुत्वीय त्वरण** (acceleration due to gravity) निम्नलिखित तीन अर्थों में प्रयुक्त होता है-

* गुरुत्वीय त्वरण - भारी द्रव्यमान वाले खगोलीय पिण्डों के गुरुत्वीय आकर्षण के कारण उत्पन्न त्वरण,

* पृथ्वी का गुरुत्व

* मानक गुरुत्व - या *g*, पृथ्वी पर समुद्रतल पर गुरुत्वीय त्वरण का मानक मान (9.80665 m/s2)

श्रेणी:बहुविकल्पी शब्द
श्रेणी:गुरुत्वाकर्षण
सत्यानन्द सरस्वती

**स्वामी सत्यानन्द सरस्वती** (24 दिसम्बर 1923 – 5 दिसम्बर 2009), संन्यासी, योग गुरू और आध्यात्मिक गुरू थे। उन्होने अन्तरराष्ट्रीय योग फेलोशिप (1956) तथा बिहार योग विद्यालय (1963) की स्थापना की। उन्होंने ८० से भी अधिक पुस्तकों की रचना की जिसमें से **'आसन प्राणायाम मुद्राबन्ध**' नामक पुस्तक विश्वप्रसिद्ध है।

## जीवन
स्वामी सत्यानन्द का जन्म 23 दिसम्बर 1923 को उत्तराखण्ड के अल्मोड़ा में मार्गशीर्ष की पूर्णिमा को हुआ था। उनके पिताजी ब्रिटिश शासन में पुलिस अधिकारी थे तथा उनकी माँ नेपाल के राजघराने की थीं। अपने माता-पिता की एकलौती संतान सत्यानन्द ने बचपन से ही धर्म और अध्यात्म में गहरी दिलचस्पी दिखाना प्रारम्भ कर दिया था। उन्हें अपने आध्यात्मिक गुरु की प्रबल तलाश थी और वह इसके लिए काफी घूमा करते थे।

१८ वर्ष में उन्होने घर छोड़ दिया, १९ वर्ष की आयु में उन्हें अपने गुरु शिवानन्द सरस्वती के दर्शन हुए। १९४७ में उन्हें गुरु ने परमहंस सन्यास में दीक्षित किया। उन्होंने १२ साल गुरु की सेवा की। उसके बाद वे परिव्राजक के रूप में घूमते रहे - भारत, अफ़ग़ानिस्तान, बर्मा, नेपाल एवम श्रीलंका में। इस दौरान उन्होंने यौगिक तकनीकों को प्रतिपादित तथा परिष्कृत किया।

योग की अति प्राचीन पद्धति को विज्ञान के सम्मत और इसके परिप्रेक्ष्य में प्रस्तुत करने की आवश्यकता का अनुभव होने पर उन्होंने १९५६ में अंतर्राष्ट्रीय योग मित्र मण्डल तथा १९६३ में बिहार योग विद्यालय की स्थापना की। इसके बाद विदेशों और स्वदेश में कई यौगिक भ्रमण तथा प्रवचन किये। १९८८ में सब त्याग कर संन्यास ले लिया। १९८९ में उन्हें रिखिया (झारखंड में देवघर के निकट) आकर आसपास के लोगों की मदद करने का दैवीय आदेश आया। यहाँ उन्होंने एकान्तवास करते हुए उच्च वैदिक साधनाएँ कीं। ५ दिसम्बर २००९ की मध्यरात्रि में अपने शिष्यों की उपस्थिति में वे महा समाधि में लीन हो गए।

## सन्दर्भ


## इन्हें भी देखें
* योग निद्रा

## बाहरी कड़ियाँ
* स्वामी सत्यानन्द सरस्वती का महाप्रयाण
* Bihar School of Yoga

श्रेणी:योग
श्रेणी:आध्यात्मिक गुरु
श्रेणी:1923 में जन्मे लोग
श्रेणी:२००९ में निधन
निरंजनानन्द सरस्वती

**स्वामी निरंजनानन्द सरस्वती** (जन्म १४ फ़रवरी १९६०) सत्यानन्द सरस्वती के शिष्य एवं उत्तराधिकारी हैं। स्वामी सत्यानन्द सरस्वती ने 'सत्यानन्द योग' का प्रवर्तन किया था। स्वामी सत्यानन्द ने सन् १९८८ में सम्पूर्ण विश्व के सत्याननद योग से सम्बन्धित कार्यों के समन्वय का कार्य स्वामी निरंजनानन्द को सौंप दिया था।

स्वामी निरंजनान्द का जन्म मध्य प्रदेश के राजनादगाँव में हुआ था। उनके शिष उन्हें आजन्म योगी मानते हैं। 

## सन्दर्भ

श्रेणी:योगी
श्रेणी:हिन्दू गुरू
लघु चित्रकला

**लघु चित्रकारी** (Miniature painting) भारतीय शास्त्रीय परम्परा के अनुसार बनाई गई चित्रकारी शिल्प है। “समरांगण सूत्रधार” नामक वास्तुशास्त्र में इसका विस्तृत रूप से उल्लेख मिलता है। इस शिल्प की कलाकृतियाँ सैंकड़ों वर्षों के बाद भी अब तक इतनी नवीन लगती हैं मानो ये कुछ वर्ष पूर्व ही चित्रित की गई हों। 

## चित्रकारी विधि
कागज पर लघु चित्रकारी करने के लिए सबसे पहले आधार रंग बनाया जाता है। इसके लिए कागज पर खड़िया मिट्टी (चॉक मिट्टी) के चार से पांच स्तर चढ़ाने की आवश्यकता होती है। इसके बाद चित्रकारी में रंगों को समतल करने के लिए दबाव के साथ उसे रगड़ा जाता है। पृष्ठभूमि बनाने के बाद पोशाक की ओर ध्यान दिया जाता है। अंत में आभूषणों और चेहरे सहित अन्य अंगों की रचना की जाती है। पुरी कलाकृति निर्मित हो जाने के बाद उनमें रंग भरे जाते हैं। आभूषणों में स्वर्ण और चांदी के रंगों को बड़ी कुशलतापूर्वक भरा जाता है
लघु चित्रकारी बनाने में प्राचीन समय से ही प्राकृतिक रंगों का ही प्रयोग किया जाता था। इस चित्रकारी में विभिन्न प्राकृतिक पत्थरों का भी प्रयोग किया जाता था यथा मूंगा, लाजवर्त, हल्दी आदि।

## बाहरी कड़ियाँ
*भारतीय लघुचित्रकला (सांस्‍कृतिक स्रोत एवं प्रशिक्षण केन्‍द्र)
*राजस्‍थानी लघु चित्रकारी
*लघुचित्र शैली : शोध की दृष्टि से भी महत्वपूर्ण (प्रेसनोट)
*परम्परागत चित्रन और रंगसज्जा (प्रेसनोट)

श्रेणी:चित्रकला
श्रेणी:भारतीय शिल्प
चावल चित्रकला

thumb|चावल पर चित्रकला
अंगूठाकार|चावल पर अक्षरांकनवाला गले का हार
** चावल चित्रकला ** एक प्राचीन भारतीय शिल्प है जिसमें चावल के दाने पर चित्रकारी की जाती है। चावल के अत्यंत छोटे दाने पर भी इस कला के शिल्पकार कुशलता से देवी-देवता, पशु-पक्षी का चित्र बनाते हैं या किसी के नाम के अक्षर लिखते हैं। इस कला का माँगलिक अवसरों पर बहुत उपयोग होता है। 

श्रेणी:चित्रकला
श्रेणी:भारतीय शिल्प
आहारविद्

**आहारविद्**' या आहारिकीविद् (Dietitians) स्वास्थ्य से सम्बन्धित व्यवसायिक (प्रोफेसनल) है। वह भोजन की तैयारी एवं परोसने का निरीक्षण करता है, परिवर्तित आहार का विकास करता है, अनुसंधान करता है तथा लोगों एवं विभिन्न समूहों को स्वास्थ्यकर आहार की आदतों के बारे में शिक्षित करता है।

## बाहरी कड़ियाँ
* International Confederation of Dietetic Associations
* Dietitians of Canada
* Canadian Society of Nutrition Management
* Dietitian vs. Nutritionist

श्रेणी:पोषण
श्रेणी:स्वास्थ्य व्यवसाय
गणधर

**गणधर** जैन दर्शन में प्रचलित एक उपाधि है। जो अनुत्तर, ज्ञान और दर्शन आदि धर्म के गण को धारण करता है वह गणधर कहा जाता है। इसको तीर्थंकर के शिष्यों के अर्थ में ही विशेष रूप से प्रयोग किया जाता है। गणधर को द्वादश अंगों में पारंगत होना आवश्यक है। प्रत्येक तीर्थंकर के अनेक गणधर कहे गए हैं।

महावीर स्वामी के 11 गणधर थे। उनके नाम, गोत्र और निवासस्थान इस प्रकार हैं:

१इंद्रभुति गौतम (गोर्वरग्राम)

२.अग्निभूति गोतम (गोर्वरग्राम)

३.वायुभूति गोतम (गोर्वरग्राम)

४.व्यक्त भारद्वाज कोल्लक (सन्निवेश)

५.सुधर्म अग्निवेश्यायन कोल्लक (सन्निवेश)

६.मंडिकपुत्र वाशिष्ठ मौर्य (सन्निवेश)

७.भौमपुत्र कासव मौर्य (सन्निवेश)

८. अकंपित गोतम (मिथिला)

९.अचलभ्राता हरिभाण (कोसल)

१०.मेतार्य कौंडिन्य तुंगिक (सन्निवेश)

११.प्रभास कौंडिन्य (राजगृह)।

## सन्दर्भ

श्रेणी:जैन धर्म
श्रेणी:जैन दर्शन

## बाहरी कडिया

* भगवान महावीर के 11 गणधर 

* जैन धर्म में गणधर
सुरेश सरैया

**सुरेश सरैया** (१९३८-२०१२) क्रिकेट की दुनिया में एक रेडियो क्रिकेट कमेंटेटर के रूप में विख्यात हैं। सरैया १०० से अधिक क्रिकेट टेस्ट मैचों और १५० से अधिक एकदिवसीय क्रिकेट मैचों के कमेंटरी टीम के सदस्य रहे।  

## जीवनी
१५ अगस्त १९३८ को जन्मे सरैया क्रिकेट प्रशंसकों में अंग्रेजी कमेंटरी के पर्याय के तौर पर जाने जाते थे। सरैया को क्रिकेट के खेल की गहरी समझ थी, मैदान में जारी घटनाक्रम का सूक्ष्म वर्णन स्रोताओं के लिए आँखों देखा अनुभव उपलब्ध कराता था। चार दशकों तक आकाशवाणी के सौजन्य से उन्होंने क्रिकेट का आँखों देखा हाल दर्शकों तक पहुँचाया, जिनमें चार क्रिकेट विश्व कप भी शामिल रहे। १८ जुलाई २०१२ को सुरेश सरैया का निधन हो गया।

## सन्दर्भ

श्रेणी:खेल
श्रेणी:आकाशवाणी
श्रेणी:क्रिकेट कमेंटेटर
श्रेणी:1938 में जन्मे लोग
श्रेणी:२०१२ में निधन
संख्या पद्धतियों की सूची

यहाँ संख्या पद्धतियों की सूची दी गयी है।

## स्थानीय प्रतीक
ये सभी स्थानीय-मान पर आधारित हैं। इनमें से कुछ निम्नलिखित हैं-

### मानक (Standard)
[thumb|A [binary clock might use LEDs to express binary values. In this clock, each column of LEDs shows a binary-coded decimal numeral of the traditional sexagesimal time.]]
*For the definition of standard positional numeral systems, see [[Non-standard positional numeral systems]].*

The common names are derived somewhat arbitrarily from Latin and Greek. For more information, see Hexadecimal#Etymology.

### [[Non-standard positional numeral systems|Non-standard]]
#### [[Bijective numeration]]

#### [[Signed-digit representation]]

#### [[Negative bases]]
The common names of the negative base numeral systems are formed using the prefix nega-, giving names such as:

#### [[Complex base systems|Complex bases]]

#### [[Non-integer representation|Non-integer bases]]

#### अन्य
* Nullary
* Mixed radix
* Quote notation

## गैर-स्थानीय अंकन (non-positional notation)
बेबिलोन अंकों (Babylonian numerals) के पहले विकसित सभी संख्या पद्धतियाँ स्थानीय मान पर आधारित नहीं हैं।

## अंक

## सन्दर्भ



श्रेणी:संख्या पद्धति
लल्लू लाल

**लल्लू लाल** (1763 - 1835) हिन्दी गद्य के चार प्रमुख स्तम्भों- (इंशा अल्ला खाँ, सदल मिश्र, मुंशी सदासुखलाल, लल्लू लाल) में से एक हैं। इनका लिखा हुआ ग्रंथ 'प्रेमसागर' है। 

लल्लू लाल का जन्म सन् 1763 ई० में उत्तर प्रदेश के आगरा में हुआ। इनके पूर्वज गुजरात से आकर आगरा में बस गये थे। लल्लू लाल आजीविका के लिये अनेक शहरों में घूमते हुये अन्त में कलकत्ता पहुँचे। ये बहुत अच्छे तैराक थे। एक बार तैरते समय इन्होंने एक अँग्रेज को डूबने से बचाया था। बाद में उस अँग्रेज ने इनकी बहुत सहायता की। उसने इन्हें फोर्ट विलियम कालेज में हिन्दी पढ़ाने तथा हिन्दी ग्रंथों की रचना का कार्य दिलवाया। प्रेमसागर इनके द्वारा लिखी गई पुस्तक है जो कि प्रारम्भिक हिन्दी खड़ीबोली का नमूना है। 1835 ई० में कलकत्ता में इनका निधन हो गया।

## इन्हें भी देखें
*प्रेमसागर

## सन्दर्भ

श्रेणी:हिन्दी साहित्यकार
अंतःक्षेपी संचन

right|thumb|300px|एक अंतःक्षेपी संचन मशीन
300px|right|thumb|स्क्रू पर आधारित अंतःक्षेपी संचन मशीन का सामान्य रूप (१) स्क्रू (२) गुटिका प्रक्षेपक (३) नोजल (४) तथा (६) सांचे के दो भाग (५) खाली स्थान में गर्म पदार्थ (५) निर्मित उत्पाद 

**अंतःक्षेपी संचन** (Injection molding) एक निर्माण प्रक्रिया है जो थर्मोप्लास्टिक पदार्थों तथा थर्मोसेटिंग पदार्थों से विभिन्न वस्तुएँ बनाने में प्रयुक्त होती है।

इस प्रक्रिया में पदार्थ को एक गर्म नाल (बैरल) में ले जाया जाता है, मिश्रित किया जाता है और साँचा कोटर (मोल्ड कैविटी) में बलपूर्वक घुसा दिया जाता है। यहाँ ठंडा होकर कठोर हो जाता है और कोटर का आकार ग्रहण कर लेता है।

जब किसी उत्पाद की डिजाइन पूरी हो जाती है तो साँचे की डिजाइन करने वाले किसी धातु (प्रायः इस्पात या अलुमिनियम) से मोल्ड का निर्माण करते हैं। अंतःक्षेपी संचन का उपयोग बहुतायत में होता है और इस प्रक्रिया द्वारा छोटे-से-छोटा अवयव से लेकर कारों की सम्पूर्ण शरीर तक बनाया जाता है।

## बाहरी कड़ियाँ
* Injection molding cost estimator
* Injection molding cost estimator (detailed)
* Shrinkage & warpage
* Injection molding interactive animation
* Manufacturing engineering and mechanical properties of plastic parts - INTEMA (Research Institute), Universidad Nacional de Mar del Plata - CONICET

श्रेणी:प्लास्टिक उद्योग
श्रेणी:औद्योगिक डिजाइन
बिली कूपर

**बिली कूपर** (), जिन्हें **बिली द ट्रम्पेट** () के नाम से भी जाना जाता है, इंग्लैंड के एक क्रिकेट समर्थक हैं। ये सबसे अधिक अंग्रेज़ी क्रिकेट टीम के प्रशंसकों के समूह बार्मी आर्मी के ट्रम्पेट वादक के रूप में प्रसिद्ध हैं।

## कैरियर
कूपर ने शिक्षा लंदन के गिल्डहॉल स्कूल ऑफ म्यूज़िक एण्ड ड्रामा से प्राप्त की। इनके पास संगीत स्नातक ऑनर्स डिग्री और रॉयल एकेडमी ऑफ म्यूज़िक से कलाकार डिप्लोमा है। ये वैस्ट एण्ड थिएटर के कार्यक्रमों को ऑर्केस्ट्रा में भी वादन करते हैं।

## बार्मी आर्मी
कूपर बार्मी आर्मी के साथ वर्ष 2004 में जुड़े थे। यह घटना तब कि है जब इंग्लैंड वेस्टइंडीज़ के दौरे पर था। कूपर गलती से अपना ट्रम्पेट बारबाडोस में टैक्सी में ही भूल गए थे। बाद में यह बार्मी आर्मी के किसी सदस्य को मिल गया, जो स्वयं भी उसी मैच को देखने जा रहा था जिसमें कूपर जा रहें थे। जब कूपर ने अपना ट्रम्पेट उस व्यक्ति से माँगा तो उसने इनसे यह साबित करने के लिए कहा कि यह ट्रम्पेट उन्हीं का है ऐसा करने के लिए उसने इनसे उसे बजाने के लिए कहा। कूपर ने तब अमेरिकी फ़िल्म *द ग्रेट एस्केप* की विषय धुन बजाई, जिसे सुन कर बार्मी आर्मी के कुछ सदस्यों ने उनका हवाई खर्च उठाने के पेशकश की अगर वे उन सब के साथ इंग्लैंड के दक्षिण अफ़्रीकी दौरे पर शामिल होंगे।

## विवाद
कूपर के कार्यों ने कभी-कभी उन्हें समस्या में भी डाला है। वर्ष 2006 में कूपर को प्रसिद्ध 2006-07 एशेज़ श्रृंखला के दौरान ऑस्ट्रेलियाई धारावाहिक *नेबर्स* की अपने ट्रम्पेट द्वारा विषय धुन बजाने के लिए द गेबा से निकालने के पश्चात "प्रतिबंधित संगीत वाद्ययंत्र" बजाने के लिए गिरफ्तार कर लिया था। हालांकि 2010 में क्रिकेट ऑस्ट्रेलिया ने कूपर को विशेष छूट दी जिसमें इन्हें द गेबा के अंदर संगीत वाद्ययंत्र ले जाने की अनुमति मिली। ऐसी अनुमति केवल कूपर को ही थी।

## सन्दर्भ

## बाहरी कड़ियाँ
* 
* कूपर के ऊपर बार्मी आर्मी का पृष्ठ

श्रेणी:जीवित लोग
श्रेणी:इंग्लैंड के लोग
श्रेणी:क्रिकेट संस्कृति
राम नारायण शर्मा

राम नारायण शर्मा धनबाद से चुने गये सांसद है।

1971- **राम नारायण शर्मा** (English; Ram Narain Sharma)
**Bio profile लोकसभा सदस्य**; पिता; स्वर्गीय श्री सी. एम. शर्मा, . Saraibux, P.O. Garkha, जिला.Saran (छपरा) जन्म;अगस्त 31, 1915, पत्नी; श्रीमती.Bhagmati देवी 1935 (मृतक के बाद से);फिर से शादी, श्रीमती.सुंदर पति देवी, 1959, 4 बेटों.और 3 बेटियों;
 **स्वतंत्रता सेनानी,** व्यक्तिगत सत्याग्रह और जन 1941-45 आंदोलन में 3 1/2 साल की कैद का सामना करना पड़ा;
 **मज़दुर नेता;**, सदस्य, (i) के बिहार प्रदेश कांग्रेस, (ii) 1NTUC कार्य समिति, अध्यक्ष, डीवीसी Karamchari संघ और कार्य. अध्यक्ष बोकारो स्टील वर्कर्स यूनियन;
महासचिव, धनबाद जिला कांग्रेस समिति, 
**अध्यक्ष** हिंदुस्तान जिंक वर्कर्स यूनियन; उपाध्यक्ष, (i) कोलियरी मजदूर संघ, धनबाद, (ii) भारतीय राष्ट्रीय खदान श्रमिक संघ, धनबाद, (iii) भारतीय राष्ट्रीय आयरन एंड स्टील वर्कर्स फेडरेशन (iv) भारतीय राष्ट्रीय रासायनिक वर्कर्स फेडरेशन और (v) भारतीय राष्ट्रीय व्यापारयूनियन कांग्रेस, बिहार शाखा;
महासचिव, i) Fertilizers Factories Workers' Union, Sindri, ii) Loyabad पावर हाउस श्रमिक संघ, Loyabad (iii) Reliance Pottery Workers' Union;

**सदस्य, बिहार विधान सभा, 1952-68;**

**विदेश यात्रा** ; I.L.O. की कोयला Pittsburgh में 1949 में समिति की बैठक, अंतरराष्ट्रीय खनिकों महासंघ के वार्षिक सम्मेलन में स्टॉकहोम, 1960 में आयोजित भारतीय खनिकों का प्रतिनिधित्व, डेनमार्क, 1965 में ट्रेड यूनियन संगोष्ठी में भाग लिया।
स्व ़ रामनारायण शर्मा धनबाद जिले के टुण्डी, जोड़ापोखर तथा दो बार निरसा विधान सभा क्षेत्र से विधायक रहे। 1971 से 1977 तक धनबाद जिले से लोकसभा के सांसद रहे।
कोयला मजदूरों का निजी खानगी मालिकों द्वारा किये जा रहे शोषण को सबसे पहले लोकसभा में उठाने वाले पूर्व सांसद व विधायक रहे रामनारायण शर्मा को बुधवार को उनकी जयंती पर लोगों ने याद कियाI
श्री राम नारायण शर्मा, स्वतंत्रता सेनानी तथा धनबाद के प्रसिद्ध पूर्व सांसद 70 में धनबाद के विकास के लिए जिम्मेदार थे। वह एक नेता हैं जो धनबाद शहर में पाश्चात्य खनन तकनीक लाने में इनका विशेष योगदान रहा। पूर्व सांसद एवं मजदूर नेता स्व. राम नारायण शर्मा की 98 वीं जयंती सिंदरी इंटक कार्यालय में मनायी 

धनबाद की उल्लेखनीय व्यक्तित्व थे।

references;*
महाब्रह्माण्ड

महाब्रह्माण्ड (या मेटा ब्रह्मांड) उस काल्पनिक बहु ब्रह्मांड को कहते हैं जिसमें ब्रह्मांडों के समूह का अंदाजा लगाया गया है। इसे ऐसे भी समझा जा सकता है कि अंग्रेजी के शब्द **यूनीवर्स** का मतलब ब्रह्मांड होता है। यहाँ *यूनी* का मतलब एक है और यह एक ब्रह्मांड के लिए प्रयुक्त होता है। ***मल्टीवर्स*** में *मल्टी* का अर्थ है बहुत, तो अगर हम बहुत से ब्रह्मांड को एक साथ बोलना चाहते हैं तो एसे मल्टीवर्स कहा जाता हैं।

## इन्हें भी देखें
* महा विस्फोट
* सौर्य मंडल
* सौर मंडल का गठन और विकास
* तारा निर्माण

## सन्दर्भ

श्रेणी:खगोलशास्त्र आधार
श्रेणी:खगोलशास्त्र
श्रेणी:विकिपरियोजना खगोलशास्त्र लेख
श्रेणी:अंतरिक्ष आधार
श्रेणी:अंतरिक्ष विज्ञान
मुँह

**मुँह** जंतुओं की आहार नली का प्रथम भाग होता है जिसको आहार और लार मिलता है। ओरल म्यूकोसा मुँह के अन्दर की उपकला में श्लेष्म झिल्ली होती है। अपनी मुख्य क्रिया यानि पाचक तंत्र की पहली कड़ी के अतिरिक्त मनुष्यों में मुँह एक और अहम कार्य करता है जो कि है एक दूसरे के साथ वार्तालाप के द्वारा संपर्क करना। हालांकि ध्वनि का मुख्य स्रोत गला होता लेकिन इस ध्वनि को भाषा का रूप जीभ, होंठ, जबड़ा और ऊपरी मुँह का तालु देते हैं। मुँह का अन्दरुनी भाग अमूमन लार की वजह से गीला रहता है और होंठ से मुँह के अन्दर की श्लेष्म झिल्ली त्वचा (जो कि बाकी शरीर को ढँकती है) में परिवर्तित हो जाती है।

## मौखिक क्षिद्र
मौखिक क्षिद्र पाचन नली के पहले भाग का प्रतिनिधित्व करता है। इसके अंतर्गत होंठ, मसूड़े, जीभ, दाँत, मुँह का तालु इत्यादि अंग आते हैं।
## संपर्क बनाना
मनुष्यों में वार्ता के द्वारा संपर्क स्थापित करना मुँह का खाने के बाद दूसरा सबसे प्रमुख काम होता है। अन्य पशु भी एक दूसरे से संपर्क स्थापित करते हैं लेकिन सिर्फ़ गले से निकली ध्वनियों के द्वारा। मनुष्य एकमात्र ऐसा पशु है जो कि मुँह की मदद से समझ में आने वाली आवाज़ें निकाल सकता है जिसे हम वार्तालाप कहते हैं।
पुराने काल में जब शब्द संरचना के साथ-साथ भाषा का भी विकास हो रहा था लेकिन लिपि तब तक ईजाद नहीं हुयी थी, मनुष्य ऐतिहासिक, सामाजिक तथा अन्य घटनाओं के बारे में एक दूसरे को यह घटनायें कहानियाँ सुनाने के ज़रिए बताते थे। क्योंकि इस तरीक़े में लेखन क्रिया का अभाव था, इसलिए इसे **मौखिक** रूप से प्रचार कहा गया।
right|thumb|200px|बिल्ली की मुख-गुहिका

## इन्हें भी देखिये
* मुख

## सन्दर्भ

श्रेणी:मानव शरीर
*
चेहरा

**चेहरा** (face) कई प्राणियों के सिर के सामने वाली ओर पाया जाने वाला भाग है जिसमें कई ज्ञानेन्द्रियां उपस्थित होती हैं, हालाँकि हर प्राणी का चेहरा नहीं होता। स्तनधारियों में आमतौर पर मुख पर नाक, कान, मुँह (जिसमें स्वाद-बोध रखने वाली जिह्वा होती है) और आँखें होती हैं। मानव व अन्य स्तनधारी इनसे अपनी भावनाएँ भी प्रकट करते हैं, तथा इसे एक-दूसरे को पहचानने व मौखिक संचार के लिए भी प्रयोग करते हैं। 

चेहरा (face) केवल शारीरिक विशेषताओं का प्रतिनिधित्व नहीं करता, बल्कि यह प्राणियों की पहचान और उनकी भावनाओं को व्यक्त करने का एक प्रमुख साधन है। मानव चेहरे में अनेक प्रकार की विशेषताएँ होती हैं, जैसे त्वचा का रंग, आकृति, रेखाएँ, और अभिव्यक्तियाँ, जो हर व्यक्ति को अद्वितीय बनाती हैं। चेहरे के माध्यम से व्यक्ति अपनी मनोदशा जैसे खुशी, दुख, गुस्सा, या आश्चर्य को व्यक्त कर सकता है।

चेहरे की संरचना और कार्य केवल संवेदी उद्देश्यों तक सीमित नहीं है। यह सांस्कृतिक और सामाजिक मान्यताओं का भी महत्वपूर्ण हिस्सा है। विभिन्न संस्कृतियों में चेहरे की सजावट, जैसे मेकअप, टैटू, या मास्क, अलग-अलग सांस्कृतिक और धार्मिक महत्व रखती है। चेहरे की अभिव्यक्ति का अध्ययन विभिन्न वैज्ञानिक क्षेत्रों, जैसे मनोविज्ञान, नृविज्ञान, और न्यूरोसाइंस, में किया जाता है।

मानव चेहरे की पहचान करने की क्षमता तकनीकी विकास के साथ और भी सशक्त हो गई है। आजकल, चेहरे की पहचान का उपयोग सुरक्षा, चिकित्सा अनुसंधान और कृत्रिम बुद्धिमत्ता में किया जा रहा है। यह तकनीक व्यक्तियों की पहचान करने और उनकी विशेषताओं का विश्लेषण करने में सहायक है।

चेहरे का महत्व केवल व्यक्तिगत स्तर तक सीमित नहीं है, बल्कि यह सामाजिक संपर्क, संवाद, और भावनात्मक बंधन में भी अहम भूमिका निभाता है।

## इन्हें भी देखें
* मुँह
* सिर

## सन्दर्भ

*
श्रेणी:मानव सिर और गर्दन
ओष्ठ

**ओष्ठ** या **ओठ** जिसे आमतौर पर **होंठ** कहा जाता है, मनुष्य तथा कई अन्य जंतुओं के मुँह का बाहरी दिखने वाला भाग होता है। वे कोमल, लचीले तथा चलायमान होते हैं और आहार ग्रहण छिद्र (मुँह) का द्वार होते हैं। इसके अलावा वह ध्वनि का उच्चारण करने में सहायक हैं जिसके कारण मनुष्य गले से निकली ध्वनि को वार्तालाप में परिवर्तित कर पाने में सक्षम हो सका है। मनुष्यों में ओष्ठ्य स्पर्श संवेदी अंग होता तथा पुरुष तथा नारी के अंतरंग समय में कामुकता बढ़ाने का काम भी करता है।

## रचना
ओष्ठ दो भागों में विभाजित होता है-ऊपरी होंठ और निचला ओष्ठ। विज्ञान की भाषा में इनको क्रमशः **लेबिअम सुपीरिअस ऑरिस** (ऊर्ध्व ओठ) तथा **लेबिअम इन्फ़ीरिअस ऑरिस** (निचला ओठ) भी कहा जाता है। जिस हिस्से में होंठ त्वचा के साथ मिलते हैं उस हिस्से को **वर्मिलियन बॉर्डर** (होंठ की सीमारेखा) कहते है। उसी प्रकार होंठों की लाल खाल को **वर्मिलियन ज़ोन** (होंठ का रंगीन क्षेत्र) कहलाता है। यही वर्मिलियन ज़ोन मुँह के अन्दर की श्लेष्मी झिल्ली और शरीर के ऊपर की त्वचा के बीच का परिवर्तन क्षेत्र है। होंठों में न तो बाल होते हैं और न ही पसीने की ग्रन्थियाँ। इसलिए उन्हें पसीने तथा शारीरिक तैल की सुरक्षा नहीं मिल पाती जिससे वह अपनी ऊपरी सतह को चिकना रख सकें, तापमान नियंत्रित कर सकें तथा रोगाणुओं से बच सकें। इसी कारणवश होंठ जल्दी सूख जाते हैं और कट-फट जाते हैं।

## ज्योतिष शास्त्र में
हमारे ज्योतिष शास्त्र भी होंठ को अहमियत दी गई है। ज्योतिषी व्यक्ति के होंठों को देखकर उसके व्यक्तित्व के बारे में जान लेते हैं।

## इन्हें भी देखें
* कटे-फटे होंठ व तालु

## सन्दर्भ
नालंदा (गैर-सरकारी संगठन)

**नालंदा** एक गैर सरकारी संगठन है, जोकि वर्ष 1996 से सतत सेवारत है। यह प्रारंभिक शिक्षा के संदर्भ केन्द्र के रूप में उत्तर प्रदेश व झारखंड में कार्यरत है। इसका मुख्य कार्य प्रारंभिक शिक्षा के क्षेत्र में काम कर रही सरकारी व गैर सरकारी संस्थाओं को तकनीकी रूप से मदद करना है। नालंदा अपनी शुरूआत से ही उत्तर प्रदेश में संचालित विभिन्न शैक्षिक कार्यक्रमों से सक्रिय रूप से जुड़ी रही है। इन कार्यक्रमों के अन्तर्गत काम करते हुए नालंदा ने विभिन्न तरह की शिक्षण—अधिगम सामग्री का विकास किया है। शिक्षक—प्रशिक्षण, पाठ्य—सामग्री निर्माण, मदरसों में शैक्षिक सुधार, अनुश्रवण एवं शोध—अध्ययन नालंदा के नियमित क्रियाकलाप हैं। 

## प्रारंभ शैक्षिक संवाद
नालंदा द्वारा प्रारंभिक शिक्षा से जुड़े लोगों से संवाद कायम करने के उद्देश्य से एक त्रैमासिक पत्र 'प्रारंभ शैक्षिक संवाद' का प्रकाशन किया जाता है। इसका मुख्य उद्देश्य प्रारंभिक शिक्षा के विभिन्न पहलुओं से जुड़े विचारों का प्रचार-प्रसार करना है, जिससे वर्तमान शैक्षिक परिदृश्य व शैक्षिक सुधारों पर सोच-विचार करते हुए गुणात्मक शिक्षा पर संवाद किया जा सके। यह पत्र वर्ष 2003 से नियमित रूप से प्रकाशित किया जा रहा है। 'प्रारम्‍भ शैक्षिक संवाद' में प्रकाशित लेखों में से महत्‍वपूर्ण लेखों को चुनकर वर्ष 2004 में प्राथमिक शिक्षा: क्‍या, किसके लिए, कैसे पुस्‍तक प्रकाशित हुई थी, जो प्राथमिक शिक्षा से जुड़े हुए विषयों से संबंधित है।

## सन्दर्भ

## बाहरी कड़ियाँ
नालंदा गैर सरकारी संगठन के बारे में सूचना

श्रेणी:अनुल्लेखनीय
श्रेणी:स्वयं सेवक संगठन
श्रेणी:गैर-सरकारी संगठन
श्रेणी:भारत की स्वयंसेवी संस्थाएं
गोर्खा राष्ट्रीय मुक्ति मोर्चा

**गोर्खा नेशनल लिबरेशन फ्रंट** (जीएनएलएफ) (गोर्खा राष्ट्रिय मुक्ति मोर्चा) दार्जिलिंग जिला [पश्चिम बंगाल] ], [भारत का एक राजनैतिक दल है। यह 1980 में सुभाष घिसिंग द्वारा गोर्खालैंड भारत के भीतर राज्य मांग के उद्देश्य के साथ बनाया गया था।

## प्रारंभिक इतिहास

घिसिंग नें पश्चिम बंगाल के उत्तरी क्षेत्रों (दार्जिलिंग, डुवर्स) में 1980 के दशक के दौरान, जीएनएलएफ एक अलग गोर्खालैंड राज्य के निर्माण के लिए एक गहन और अक्सर हिंसक अभियान का नेतृत्व किया, यह आंदोलन 1985-1986 के आसपास अपने चरम पर पहुंच गया। 22 अगस्त 1988, सुभाष घिसिंग नें जीएनएलएफ, *दार्जिलिंग हिल समझौते* पर हस्ताक्षर किया और दार्जिलिंग गोर्खा पार्वत्य परिषद बानाया गया।
## चुनावी इतिहास

### राज्य विधानसभा
जीएनएलएफ 1991 में पश्चिम बंगाल राज्य विधानसभा चुनावों का बहिष्कार किया। कलिम्पोंग (विधान सभा निर्वाचन क्षेत्र) और कर्सियांग 1996 में विधानसभा चुनाव, 2001, जीएनएलएफ तीन विधानसभा सीटें जीतीं और 2006 में दार्जिलिंग (विधान सभा निर्वाचन क्षेत्र) से हर एक जीता।

### लोक सभा

## दार्जिलिंग गोर्खा पर्वतीय परिषद

## छठी अनुसूची

## पतन

DGHC 2004 में चुनाव होने थे। हालांकि, सरकार ने चुनावों को पकड़ नहीं करने का फैसला किया और बजाय सुभाष Ghisingh के छठी अनुसूची तक DGHC परिषद स्थापित किया गया था की एकमात्र कार्यवाहक पूर्व पार्षदों की DGHC के बीच असंतोष तेजी से बढ़ी है। उनमें से, बिमल गुरुंग, एक बार घीसिंग के विश्वसनीय सहयोगी, जीएनएलएफ से दूर तोड़ने का फैसला किया। के लिए एक जन समर्थन पर सवारी प्रशांत तमांग, इंडियन आइडल दार्जिलिंग से प्रतियोगी, बिमल जल्दी से जनता के समर्थन पर वह प्रशान्त समर्थन के लिए प्राप्त पूँजीकृत और बिजली की सीट से Ghisingh उखाड़ फेंकने में सक्षम था। घीसिंग निवास बदलाव का फैसला किया जलपाईगुड़ी और जीएनएलएफ के लिए अपने समर्थन और कार्यकर्ताओं का सबसे खो दिया है गोरखा जनमुक्ति मोर्चा, [बिमल गुरुंग की अध्यक्षता में एक नई पार्टी []].

## पश्चिम बंगाल विधानसभा चुनाव 2011

तीन साल के लिए राजनीतिक सीतनिद्रा में झूठ बोल के बाद, जीएनएलएफ प्रमुख सुभाष Ghisingh घोषणा की कि उनकी पार्टी पश्चिम बंगाल विधान सभा चुनाव 2011 चुनाव लड़ने होगा. सुभाष Ghisingh भारत के 9 पर 8 अप्रैल 2011 विधानसभा चुनाव के आगे "निर्वासन" के तीन साल के बाद दार्जिलिंग लौट 2011" अप्रैल. तीनों जीएनएलएफ दार्जिलिंग, [से प्रकाश दहल [कलिमपॉन्ग (विधान सभा निर्वाचन क्षेत्र) | कलिमपॉन्ग] और Pemu छेत्री [से कुर्सियांग (विधान सभा निर्वाचन क्षेत्र) |. कुर्सियांग] 18 अप्रैल 2011 को आयोजित चुनाव हार 

## सन्दर्भ

श्रेणी:1980 में स्थापित राजनीतिक दल
श्रेणी:पश्चिम बंगाल के राजनीतिक दल
श्रेणी:गोर्खा
वार्तालाप

**वार्तालाप** या **बातचीत** मनुष्य द्वारा समाज में परस्पर संपर्क क़ायम करने का एक बहुपक्षीय और स्वाभाविक माध्यम है इस से मनुष्य अपने विचारो का आदान प्रदान करता है। वार्तालाप विश्लेषण (English:Conversation Analysis) समाजशास्त्र की वह शाखा है जो मानव अंतरक्रिया की बनावट और संगठन का अध्ययन करती है, जिसमें वार्तालाप संपर्क विषय प्रमुख होता है। वार्तालाप ही समाज में,सस्थान में,कार्यालय में,देश-विदेश में अपनी विशिष्ट पहचान बनाने का सशक्त माध्यम है आप विनम्रता जैसे तत्वों को अपनाकर वार्तालाप को प्रभावशाली बना सकते है वार्तालाप में सिर्फ बात करना ही महत्वपूर्ण नहीं होता है अपितु दुसरो कि बातो को ध्यान से सुनना और समझना भी जरूरी होता है बातचीत करने के लिए आत्मविश्वास,शारीरिक भाषा और नेत्र संपर्क जैसे पहलुओ पर ध्यान दे कर आप एक सफल इन्सान बन सकते है!

## सन्दर्भ
जगदीश शेट्टार

**जगदीश शिवप्पा शेट्टार** (; जन्म: १७ दिसम्बर १९५५) भारत के कर्नाटक राज्य के भूतपूर्व मुख्यमंत्री थे। वे राजनैतिक दल भारतीय जनता पार्टी के  पूर्व सदस्य के रूप में कर्नाटक विधानसभा की हुबली ग्रामीण सीट का प्रतिनिधित्व करते हैं। इससे पहले वह सन् २००८-२००९ के दौरान कर्नाटक विधानसभा के अध्यक्ष थे।

## शुरुआती जिंदगी
शेट्टार का जन्म १७ दिसम्बर १९५५ को कर्नाटक राज्य के बागलकोट जिले के बादामी तालुके में हुआ था। इनके पिता का नाम श्री एस. एस शेट्टार व माता का नाम श्रीमती बसवनेम्मा था। इनके पिता जनसंघ के वरिष्ठ नेता थे और हुबली-धारवाड़ के पाँच बार महापौर रह चुके हैं। इनके चाचा सदाशिव शेट्टार 
दक्षिण भारत के जनसंघ के प्रभावी नेता थे और वे हुबली शहर से १९६७ में विधायक चुने गए। जगदीश शेट्टार बी. कॉम और एल.एल.बी की डिग्री प्राप्त की है।
  
## राजनितिक जीवन
जगदीश शेट्टार ने अपने राजनितिक जीवन की शुरुआत अखिल भारतीय विद्यार्थी परिषद से की और बाद में राष्ट्रीय स्वयंसेवक संघ से जुड़ गए।

१९९० में वे भाजपा के हुबली ग्रामीण इकाई के अध्यक्ष चुने गए और १९९४ में धारवाड़ जिला इकाई के अध्यक्ष चुने गए। १९९४ में वे पहली बार विधायक चुने गए। १९९६ में वे भाजपा के राज्य सचिव और १९९९ में वे कर्नाटक विधानसभा में नेता विपक्ष चुने गए।

२००५ में वे भारतीय जनता पार्टी के प्रदेश अध्यक्ष हुए फिर इसी साल वे भाजपा-जनता दल (सेक्युलर) की गठबंधन सरकार में राजस्व मंत्री बने।

## २००८ कर्नाटक विधानसभा चुनाव
भाजपा-जनता दल (सेकुलर) के गठबंधन के टूटने के बाद हुए मध्यावधि चुनाव में भाजपा को पूर्ण बहुमत मिला। वे कर्नाटक विधानसभा के सभापति बने। २००९ में उन्होंने इस पद से इस्तीफा दे दिया और वे ग्रामीण विकास और पंचायती राज मंत्री बने।

डी. वी. सदानंद गौड़ा के इस्तीफे के बाद उन्होंने १२ जुलाई २०१२ को राज्य के इक्कीसवे मुख्यमंत्री के रूप में शपथ ली।

## २०१३ कर्नाटक विधानसभा चुनाव
२०१३ के कर्नाटक विधानसभा चुनाव से पहले भारतीय जनता पार्टी ने जगदीश शेट्टार को मुख्यमंत्री पद का उम्मीदवार घोषित कर दिया परन्तु अपनी साफ़ छवि के बावजूद पार्टी के जनाधार वाले नेता बी॰ एस॰ येदियुरप्पा के पार्टी छोड़ने और सरकार पर लगे भ्रष्टाचार के आरोपों के कारण वे भाजपा को जीत नहीं दिला सके।

चुनाव के बाद वे कर्नाटक विधानसभा में नेता विपक्ष चुने गए।

## सन्दर्भ

## बाहरी कड़ियाँ
* 

श्रेणी:कर्नाटक के मुख्यमंत्री
श्रेणी:जीवित लोग
श्रेणी:1955 में जन्मे लोग
श्रेणी:भारतीय जनता पार्टी के मुख्यमंत्री
श्रेणी:बंगलोर के लोग
अलीगढ़ आंदोलन

**अलीगढ़ आंदोलन** सर सैयद अहमद खाँ के नेतृव में चलाया गया एक प्रमुख इस्लामी आंदोलन है, जो 1857 के विद्रोह के असफलता के बाद मुसलमानों में धार्मिक सुधारों के उद्देश्य से चलाया गया 

सिकन्दरा राव क्षेत्र का भी नेतृत्व रहा 
## सैयद अहमद खां के विचार
सैयद अहमद खां के विचार में- *जब तक विचार की स्वतंत्रता विकसित नहीं होती, सभ्य जीवन संभव नहीं है।* उनका मानना था कि मुसलमानों का धार्मिक और सामाजिक जीवन पाश्चात्य वैज्ञानिक ज्ञान और संस्कृति को अपनाकर ही सुधारा जा सकता है। 
इसके लिए उन्होनें पश्चिमी ग्रंथों का उर्दू में अनुवाद करवाया जिसका नाम बाबुल अस्वथ नाम से पत्रिका चलाई। ref> विपिन चन्द्र- आधुनिक भारत का इतिहास, ओरियंट ब्लैक स्वॉन प्राइवेट लिमिटेड, २00९, पृ-222, ISBN: 978 81 250 3681 4

## कुरीतियों का अंत
सैयद अहमद खा ने मुसलमानों में प्रचलित पीरी मुरीद प्रथा का विरोध किया। इस प्रथा में मुसलमान पीर मुरीद को कोई रहस्यमय बात बता कर  स्वयं को सूफी संतो के समान मनवाने की कोशिश करते थ। सैयद ने मुसलमानों को दास प्रथा के विरुद्ध जाग्रत किया और इस प्रथा का विरोध किया और मुस्लिम समाज में व्याप्त अन्य बुराइयो का भी विरोध किया। उन्होंने अपने विचारों का प्रचार "तहजीब-उल-अलखाक" नामक पत्रिका में किया।

सैयद अहमद खान ने सामाजिक सुधार के काम में भी उत्साह दिखाया। उन्होंने समाज में महिलाओं की स्थिति सुधारने के बारे में लिखा तथा पर्दा छोड़ने तथा स्त्रीओ 
में शिक्षा-प्रसार का समर्थन किया। उन्होंने बहुविवाह पर्था तथा मामूली-मामूली बातो पर तलाक के रिवाज की भी निंदा की।

## सन्दर्भ

श्रेणी:आधुनिक भारत का इतिहास
श्रेणी:इस्लामी आंदोलन
राजा परवेज़ अशरफ़

**राजा परवेज़ अशरफ़** (उर्दू: راجا پرویز اشرف जन्म: 26 दिसम्बर 1950) पाकिस्तान के सत्रहवें एवं सम्प्रति वर्तमान प्रधानमन्त्री हैं। इससे पूर्व वे यूसुफ रजा गिलानी की कैबिनेट में मार्च 2008 से फरवरी 2011 तक जल एवं ऊर्जा मन्त्री के रूप में कार्य कर चुके हैं। अशरफ़ पाकिस्तान के रावलपिण्डी शहर से ताल्लुक रखते हैं। वे पाकिस्तान पीपुल्स पार्टी के वरिष्ठ नेता हैं। गिलानी को जब पाकिस्तानी उच्चतम न्यायालय ने प्रधान मन्त्री पद के लिये अयोग्य करार दिया उसके बाद ही उन्होंने 22 जून 2012 को पदभार ग्रहण किया। पाकिस्तान पीपुल्स पार्टी द्वारा उन्हें पाकिस्तान के प्रधान मन्त्री पद के लिये प्रत्याशी बनाया। अशरफ़ ने यह चुनाव नेशनल असेम्बली में 89 के मुकाबले 211 मतों से जीत लिया और पाकिस्तान के प्रधान मन्त्री पद की बागडोर सम्हाली। अशरफ़ पाकिस्तान की राष्ट्रीय विधानसभा में पाकिस्तानी पंजाब के गूजर खान निर्वाचन क्षेत्र का प्रतिनिधित्व करते हैं।
रजा परवेज़ अशरफ़ की संक्षिप्त राजनीतिक पृष्ठभूमि  - अभिगमन तिथि २२ जून २0१२


## सन्दर्भ

श्रेणी:पाकिस्तान के प्रधानमंत्री
श्रेणी:जीवित लोग
श्रेणी:पाकिस्तान के राष्ट्रीय विधानसभा के सदस्य
श्रेणी:1950 में जन्मे लोग
मिज़ोरम विश्वविद्यालय

**मिजोरम विश्वविद्यालय** भारत का एक केन्द्रीय विश्‍वविद्यालय है। विश्वविद्यालय की स्थापना २ जुलाई २००१ को संसदीय अधिनियम के तहत की गई जिसे २५ अप्रैल २००० को अधिसूचित किया गया। विश्वविद्यालय के अंतर्गत ७ संकाय एवं ३० विभाग हैं। २७ महाविद्यालय भी इसके अंतर्गत अंगीभूत किये गये हैं। 

## संकाय और विभाग
right|thumb|300px|मिजोरम विश्वविद्यालय का प्रवेशद्वार

## इन्हें भी देखें
* भारत के विश्वविद्यालय
* असम विश्वविद्यालय
* पूर्वोत्‍तर पर्वतीय विश्‍वविद्यालय
* मणिपुर विश्वविद्यालय
* सिक्किम विश्वविद्यालय

## बाहरी कड़ियाँ
*मिजोरम विश्वविद्यालय अधिनियम, २००७ (हिन्दी में)

## सन्दर्भ

श्रेणी:केन्द्रीय विश्वविद्यालय
श्रेणी:मिजोरम के विश्वविद्यालय
श्रेणी:आइज़ोल की इमारतें
भूड

**भूड** (Bhood) भारत के महाराष्ट्र राज्य के सांगली ज़िले में स्थित एक गाँव है। यह विटा के समीप स्थित है।

## मन्दिर
यह भगवान भूडसिद्धनाथ मंदिर के लिए प्रसिद्ध है। भूड की जनसंख्या 2011 की जनगणना के अनुसार 1889 है। मूल रूप से एक कृषि गांव है, लेकिन ज्यादातर लोगों गोल्ड रिफाइनरी और जौहरी व्यापार में हैं। गांव 'भूड' का नाम देवता भगवान भूडसिद्धनाथ नाम से आया है। भूड संत गाडगे बाबा ग्राम स्वच्छता अभियान में निर्मल ग्राम पुरस्कार का प्राप्तकर्ता है।

## इन्हें भी देखें
* विटा, महाराष्ट्र
* सांगली ज़िला

## सन्दर्भ

श्रेणी:सांगली ज़िला
श्रेणी:महाराष्ट्र के गाँव
श्रेणी:सांगली ज़िले के गाँव
आवा

right|thumb|300px|ईंट से निर्मित रानी का मठ
**आवा** या **इन्वा** या **रतनपुर** (बर्मी भाषा: အင်းဝမြို့ / ang:wa.mrui., IPA: [ʔɪ́ɴwa̰ mjo̰] या [ʔəwa̰ mjo̰) म्यांमार (बर्मा) राज्य की प्राचीन राजधानी है जो ईरावदी नदी पर सागैंग नगर के सम्मुख विपरीत किनारे पर स्थित है। इसका प्राचीन नाम यदनपुर (रतनपुर), अर्थात्‌ 'बहुमूल्य पत्थरों का नगर' है।

आवा, बर्मा के माण्डले क्षेत्र में स्थित एक नगर है जो १४वीं से १९वीं शताब्दी तक बर्मा के प्राचीन राजाओं की राजधानी हुआ करता था।  इतिहस में यह नगर कई बार उजड़ा और फिस बसा। १८३९ में एक के बाद एक कई भूकम्प आने से यह नगर पूर्णतः नष्ट हो गया जिससे राजधानी के रूप में इसका परित्याग कर दिया गया। यद्यपि आज इसके प्राचीन गौरव के बहुत कम चिह्न बचे हैं किन्तु यह बर्मा का प्रमुख पर्यटन स्थल है।

इस नगर की स्थापना ध्वस्त पगान नगर के उत्तराधिकारी नगर के रूप में 1364 ई. में थाडोमिन पाया द्वारा हुई थी। यहाँ निर्मित अनेक धार्मिक भवन पगान स्थित धार्मिक भवनों के ही समान हैं। आवा नगर लगभग चार शताब्दियों तक राजकीय केंद्र था। इस काल में 30 शासकों द्वारा राजसिंहासन सुशोभित हुआ। 1839 ई. के भूकंप में नगर खंडहर हो गया। परिषद् भवन और राजकीय भवन के कुछ भागों के अवशेष अब भी विद्यमान हैं। अधिकांश धार्मिक भवन (बौद्ध) ध्वस्त अवस्था में हैं।

## बाहरी कड़ियाँ
* Inwa - a short story by Theippan Maung Wa 1931 inc. audio

श्रेणी:म्यान्मार
श्रेणी:बर्मा का इतिहास
श्रेणी:बर्मा के नगर
हरिकृष्ण 'जौहर'

**हरिकृष्ण 'जौहर**' (संवत्‌ 1937 वि - 11 फ़रवरी 1945) हिन्दी साहित्यकार तथा पत्रकार थे।

## परिचय
श्री हरिकृष्ण जौहर का जन्म काशी में संवत्‌ 1937 वि. को वर्तमान हिंदू स्कूल के सामने श्री सीताराम कृषिशाला में भाद्रपद ऋषिपंचमी को हुआ था। जौहर जी के पिता मुंशी रामकृष्ण कोहली काशी के महाराज ईश्वरीप्रसाद नारायण सिंह के प्रधान मंत्री थे। शैशव में ही जौहर के मातापिता का स्वर्गवास हो गया। आपकी प्रारंभिक शिक्षा फारसी के माध्यम से हुई। आरंभ में उर्दू में लिखने के कारण आपने उपनाम 'जौहर' रख लिया।

बाबू हरिकृष्ण के साहित्यिक जीवन का प्रारंभ भारतजीवन प्रेस की छत्र-छाया में प्रारंभ हुआ। प्रेस के स्वामी बाबू रामकृष्ण वर्मा के अतिरिक्त उस समय के प्रमुख एवं श्रेष्ठ साहित्यकार पं. अंबिकादत्त व्यास, पं. नकछेदी तिवारी, लच्छीराम, रत्नाकर, कार्तिकाप्रसाद जी, पं. सुधाकर द्विवेदी तथा पं. किशोरीलाल गोस्वामी के संपर्क में आप आए। काशी से प्रकाशित होनेवाली मासिक पत्र 'मित्र', 'उपन्यास तरंग' तथा साप्ताहिक 'द्विजराज' पत्र का इन्होंने बहुत दिनों तक संपादन किया।

भारतजीवन प्रेस में काम करते समय आपने **'कुसुमलता**' नामक उपन्यास लिखा। काशी के समाज से विरक्ति होने पर आप बंबई वेंकटेश्वर सामाचारपत्र में सहायक संपादक के रूप में कार्य करने लगे। सन्‌ 1902 में आप कलकत्ते चले आए और वहाँ 'बंगवासी' के सहकारी संपादक के रूप में काम करने लगे। कालांतर में आप बंगवासी के प्रधान संपादक नियुक्त हो गए। कलकत्ते में जौहर जी ने बाबू दामोदरदास खत्री तथा बाबू निहाल सिंह की सहायता से हिंदी के प्रचार व प्रसार के लिए नागरीप्रचारिणी सभा की स्थापना की।

बंगवासी में 17 वर्ष कार्य करने के पश्चात्‌ जौहर सन्‌ 1918 ई. में नाटकों की दुनिया में चले आए। 1919 ई. में आपने 'मदन थियेटर्स' में नाटककार के रूप में प्रवेश किया। सन्‌ 1931 में मदनथियेटर्र के स्वामी रुस्तम जी की मृत्यु होने पर आपने यह नौकरी छोड़ दी और फिर काशी चले गए। आपने खुदादास, माँ, कर्मवरी आदि फिल्मों की कथाएँ लिखी हैं। काशी में मामूरगंज से आपने हिंदी प्रेस से 'आधार' नामक एक साप्ताहिक पत्र निकाला।

पत्रकार के रूप में जौहर जी को काफी ख्याति मिली। युद्धसंबंधी समाचार आप बहुत ही सजीव देते थे। इस दिशा में ये कहा करते थे, हम केवल युद्ध लिखने के लिए ही पत्र का संपादन कर रहे हैं। पत्रकार के अतिरिक्त ये सफल उपन्यासकार भी थे। इनका 'कुसुमलता' नामक तिलस्मी उपन्यास देवकीनंदन खत्री की परंपरा में है। 'काला बाघ', 'गवाह गायब' लिखकर अपने जासूसी साहित्य में एक नए चरण की स्थापना की। जौहर जी का जीवन बड़ा सात्विक था। चाय सिगरेट से आपकी भारी नफरत थी। अपने जीवन के संबंध में आप प्राय: कहा करते थे - कागज ओढ़ना और बिछाना, कागज से ही खाना, कागज लिखते पढ़ते साधु कागज में मिल जाना।'

बंबई में जब आप वेंकटेश्वर समाचारपत्र के संपादक के रूप में कार्य कर रहे थे तभी आपकी ठोड़ी में साधारण सी चोट लग गई और इसी चोट के भयानक टिटनस रोग का रूप धारण कर लिया। अधिक अस्वस्थ होने पर 19 सितंबर 1944 को काशी चले आए और यहीं 11 फ़रवरी 1945 में आपका स्वर्गवास हो गया।

श्रेणी:हिन्दी साहित्यकार
श्रेणी:हिन्दी पत्रकारिता
आस्रव

जैन दर्शन के अनुसार, आस्रव संसार का एक तत्त्व अथवा एक मूल यथार्थ हैं। यह आत्मा के कर्म करने के पीछे मन और शरीर के प्रभाव को संदर्भित करता हैं। जैन धर्म में, कर्म की प्रक्रिया सात सत्य या मौलिक सिद्धांतों (तत्त्व) पर आधारित हैं, जो मानव दुर्दशा समझाते हैं।उन सात में से, चार - आश्रव, बंध, संवर और निर्जरा - कर्म की प्रक्रिया से जुड़े हुएँ हैं। भारतीय दर्शन की दूसरी परंपराओं में भी आत्मा को मलिन करनेवाले तत्त्व आश्रव (पालि:*आशव*) के नाम से अभिहित किए गए हैं। उनके स्वरूप के विस्तार में भेद होते हुए भी यह समानता है कि आश्रव चित्त के मल है जिनका निराकरण आवश्यक हैं।

## अवलोकन
जैन ग्रन्थ तत्त्वार्थसूत्र के अनुसार "योग (मन, वचन, और काय की क्रिया) से आश्रम होता है।"

## वर्गीकरण

## जैन दर्शन
मन, वचन और काया की सहायता से आत्मप्रदेशों में गति होना जैन धर्म में 'योग' कहलाता है और इसी योग के माध्यम से आत्मा में कर्म की पुद्गलवर्गणाओं का जो संबंध होता है उसे **आस्रव** कहते हैं। आस्रव के दो भेद हैं : 
* (१) सांपरायिक आस्रव तथा 
* (२) ईर्यापथ आस्रव। 

सभी शरीरधारी आत्माओं को ज्ञानावरणादि कर्मों का (आयुकर्म के अतिरिक्त) हर समय बंध होता रहता है। मोह, माया, मद, क्रोध, लोभ आदि से ग्रस्त आत्माओं को सांपरायिक आस्रव (शुभाशुभ फल देनेवाले कर्मों का होना) होता है और जो आत्माएँ क्रोधादि रहित हैं उन्हें ईयापथ आस्रव (फल न देनेवाले कर्मों का होना) होता है।

## सन्दर्भ

## इन्हें भी देखें
*आसव
*जैन धर्म में कर्म
*जैन धर्म में कर्म के कारण
*ईर्यापथ आस्रव

## बाहरी कड़ियाँ
*'''आस्रव''' : स्वरूप और कारण
*आस्रव (जैनकोष)

श्रेणी:जैन धर्म
श्रेणी:जैन दर्शन
निशानेबाजी

thumb|right|निशाना लगाती हुई एक खिलाड़ी
**निशानेबाजी** प्रतिस्पर्धात्मक खेल है जिसमें विभिन्न प्रकार की बंदूकों जैसे आग्नेयास्त्र और एयरगन के प्रयोग से प्रवीणता (सटीकता और गति) का परीक्षण किया जाता है। शिकार भी एक निशानेबाजी का खेल है और यह भी एक समय ओलम्पिक खेलों (केवल 1900 ग्रीष्मकालीन ओलम्पिक में) का हिस्सा था। निशानेबाजी के खेलों को बंदूकों व निशाने के प्रकारों द्वारा श्रेणीबद्ध किया जाता है।

## प्रतियोगी शूटिंगसंपादित करें
निशानेबाजी प्रतियोगिता की प्रेरणा मिली है और कई देशों में राइफल क्लब को 19 वीं सदी में फार्म शुरू कर दिया। जल्द ही अंतरराष्ट्रीय शूटिंग घटनाओं (1897 से) (1896 से) के ग्रीष्मकालीन ओलंपिक में शूटिंग और विश्व चैंपियनशिप सहित विकसित हुआ। अंतर्राष्ट्रीय शूटिंग खेल महासंघ अब भी ओलंपिक और गैर ओलंपिक राइफल, पिस्टल, मशीनगन और लक्ष्य शूटिंग प्रतियोगिताओं चल प्रशासन करता है। असंबंधित संगठनों द्वारा नियंत्रित राष्ट्रीय और अंतरराष्ट्रीय शूटिंग के खेल की एक बड़ी संख्या को भी वहाँ है, हालांकि। करने के लिए दूरी और लक्ष्य की प्रकृति; आवश्यक परिशुद्धता और उपलब्ध समय तकनीक शूटिंग एक स्नाइपर राइफल के लिए एक हाथ में बंदूक से इस्तेमाल किया बन्दूक के प्रकार जैसे कारकों के आधार पर अलग। एक हाथ में बंदूक या राइफल से निपटने जब ​​श्वास और स्थिति एक महत्वपूर्ण भूमिका निभाते हैं। ऐसे इप्स्च् शूटिंग के रूप में कुछ शूटिंग खेल, लड़ाकू शैली शूटिंग का एक खेल बना। प्रवण स्थिति, घुटना टेककर स्थिति और खड़े स्थिति शूटर के लिए समर्थन के विभिन्न मात्रा में प्रदान करते हैं।

## सन्दर्भ

## बाहरी कड़ियाँ
* इंटरनेशनल शूटिंग सपोर्ट फेडरेशन

श्रेणी:ओलम्पिक क्रीडाएँ
लाइपत्सिग

**लाइप्त्सिश** () जर्मनी के सैक्सनी राज्य के दो सबसे बड़े नगरों में से एक (अन्य ड्रॅस्डन) है। लिपजिग देश की राजधानी बर्लिन से २०० किमी दक्षिण में है।

सन् २०१० में कन्सल्टिंग फ़र्म मर्सर द्वारा लिपजिग को विश्वभर के रहने योग्य नगरों की सूची में ६८वें स्थान पर रखा गया था। २०१० में ही न्यूयॉर्क टाइम्स द्वारा लिपजिग को घूमने योग्य नगरों की सूची में शीर्ष दस में रखा गया था।

## सन्दर्भ

## इन्हें भी देखें
*लाइपत्सिग का युद्ध

श्रेणी:जर्मनी के नगर
अमीलिया एरहार्ट

**अमीलिया मैरी ऐर्हार्ट** (जुलाई 24, 1897 – लापता 1937) प्रसिद्ध अमेरिकी विमानचालक व लेखिका थी। वह पहली महिला थीं जिन्हें सयुंक्त राज्य सशस्त्र सेना के डिस्टिंग्विश्ट फ़्लाइङ क्रॉस से सम्मानित किया गया था, यह पदक अमीलिया को अटलांटिक महासागर अकेले पार करने के लिए दिया गया था। इन्होंने अन्य कई रिकॉर्ड भी बनाएँ थे, अपने उड़ान अनुभवों का वर्णन करने वाली सर्वश्रेष्ठ बिक्री वाली किताबें लिखीं और महिला पायलटों के संगठन नाइंटी-नाइन की स्थापना में अहम भूमिका निभाई। 1935 में अमीलिया ने इंडियाना राज्य के पर्ड्यू विश्वविद्यालय के उड्डयन विभाग में अस्थायी शिक्षक बन कर महिला विद्यार्थियों को कैरियर के प्रति आधिवक्ता देने व विमानन के अपने प्रेम के द्वारा प्रेरणा देने का कार्य किया। वे नेशनल वुमेंस पार्टी की सदस्य थीं।

1937 में अपने पृथ्वी के परिनौसंचालन उड़ान के प्रयास के दौरान अमीलिया मध्य-प्रशान्त महासागर के ऊपर हॉवलैंड द्वीप के समीप विमान समेत गायब हो गईं। इनके बारे में अबतक कोई ख़बर नहीं है। इनका जीवन, कैरियर और इनका ग़ायब हो जाना अबतक आकर्षण का केंद्र बना हुआ है।

## सन्दर्भ

## बाहरी कड़ियाँ

* 
* म्यूजियम ऑफ वूमेन पायलट्स

श्रेणी:निधन वर्ष अनुपलब्ध
श्रेणी:अमेरिका के लोग
झुनझुनी

किसी व्यक्ति की त्वचा में जलन, चुभन या सुई चुभोने जैसी अनुभूति **झुनझुनी** या **चुमचुमायन** (Paresthesia) कहलाती है। प्रायः इसका कोई दीर्घकालिक प्रभाव प्रभाव नहीं होता।

## कारण
झुनझुनी का कारण क्षणिक भी हो सकता है और दीर्घकालिक भी।

### क्षणिक कारण
हाथ और पैर में सामान्यतः झुनझुनी होती रहती है। जब किसी तंत्रिका पर कुछ समय तक लगातार दबाव बना रह जाए तो कुछ समय बाद झुनझुनी होने लगती है। जब शरीर उस दबाव की स्थिति से अलग स्थिति में आ जाता है तो क्रमशः कुछ मिनटों में झुनझुनी समाप्त हो जाती है।

### दीर्घकालिक कारण
दीर्घकालिक झुनझुनी इस बात का संकेत है कि स्नायु (neurons) के कार्य में कुछ असामान्यता है।

## उपचार
जब हमें झुनझुनी लगे तब तुरंत राहत के लिए साधारण सा तरीका है कि जहाँ हमें झुनझुनी का अहसास हो रहा रहा है वहाँ पर छोटी सी लकड़ी या किसी अन्य माध्यमों से उस जगह को हल्के से रगड़ेंं जिससे वहाँ रक्त संचार व तंत्रिका तंत्र सुचारू रूप से सक्रिय हो जाए और वहाँ की झुनझुनी समाप्त हो जाए। किन्तु ये भूल न करें कि वह हमेशा के लिए ठीक हो गया है। यदि ऐसी समस्या हमेशा ही होते रहती है तो डॉक्टर की सलाह लें और दवाई लें। ये समस्या विटामिन की कमी, तंत्रिका की नसों में दबाव या रक्त संचार में बाधा के कारण हो सकती है।

## बाहरी कड़ियाँ
* What makes your arms, legs and feet fall asleep?

श्रेणी:तंत्रिका सम्बन्धी रोग
श्रेणी:लक्षण